Giovanni Costeo

**Giovanni Costeo** (1528–1603) estis filozofo, kuracisto, botanikisto, profesoro pri Medicino de la Universitato de Torino kaj Bolonjo, privata kuracisto de la Duko de Savojo, kaj fekunda aŭtoro da sennombraj verkoj pri Medicino. En sia verko "Tractatus de venarum meseraicarum usu" (1565) li asertis ke la mesoenteraj vejnoj ne altiras la Ĉilon, sed nur la sangon, kiu nutras la malsuperan parton de la korpo. En 1570, li estis vokita de la duko Emanuelo Filiberto (1528-1580) por instrui teorian medicinon en la Universitato de Torino kaj tie li restis dum jardeko, krom aktivi kiel privata kuracisto de la duko, paciento malpli zorgema pri la traktadoj kaj dietoj, kiu suferis pri la hepato kaj galŝtonoj.

Lia universitata kariero progresis ĝis la morto de la duko, tiam kiam li ricevadis 400 eskudojn, dum lia sukcedinto, Giovanni Battista Fernello ricevis nur 250. Ekde 1571 li supozeble laboris sensalajre kiel klinikisto, sed la favoroj de la duko lasis makulojn, kaj foje li trovis sin en la centro de polemiko pri sia antaŭa aktiveco, tie kie lia filo, Giovanni Franĉesko lin apogas. En 1580, li akceptis riĉan oferton de Ippolito Aldobrandini, estonta papo Klemento la 8-a kaj translokiĝis al la Universitato de Bolonjo kie li instruis praktikan medicinon ĝis 1598.

Dum tiu periodo li konatiĝis kun Justus Lipsius (1547-1606) kaj Ulisse Aldrovandi (1522-1605), kiu indikis Kosteon kiel profesoron. Lia pasio pri botaniko, kvankam li ne atingis en sia verkaro rezultojn kun konsiderinda originaleco, lin kondukis al la najbaraĵoj de Venecio kaj Padovo serĉe de semoj kaj plantoj, kiuj ofte estas senditaj al Aldrovandi. Li mortis en Bolonjo kaj sepultiĝis en la preĝejo de la monaĥinoj de Sankta Agneso, kie la Komunumo de Lodi starigis tomboŝtonon liaomaĝe.

## Elektita verkaro 
* Libri in re medica omnes qui hactenus ad nos pervenere, Venetiis (1564)
* Tractatus de venarum meseraicarum usu, 1565
* De venarum mesaraicarum usu liber, Venetiis, 1565
* De universali stirpium natura libri duo, Augustae Taurinorum (1578)
* Ioannis Mesuae... Opera De medicamentorum purgantium delectu, castigatione ..., Johannes Mesue, Mondino de Liuzzi, Francesco di Piedimonte, Giovanni Costeo, Christophorus Georgius de Honestis, Pietro D'Abano, Giovanni Manardi, Jacques Dubois, 1581
* Galeni Opera ex sexta Iuntarum editione ..., Galeno, 1586
* Disquisitionum physiologicarum in primam primi canonis Avicennae sectionem libri sex, Bononiae, (1589)
* De igneis medicinae praesidiis libri duo, Venetiis (1595)
* De lactis serique natura, Bononiae (1595)
* Adnotationes in Avicennae canonem, ibid. (1595)
* Avicennae Canon medicinae: quo universa medendi scientia ..., Volume 3, Avicenna, Giovanni Costeo, Johannes P. Mongius, 1595
* De humani conceptus formatione, motus et partus tempore. (1596)
* Miscellaneorum Io. Costaei Laudensis decas prima, 1598
* Liber de morbis puerorum et mulierum. (1604)
* Tractatus de potu in morbis, Papiae, 1604
* De facili medicina per seri, & lactis vsum, libri tres. Ioannis Costaei ..., Giovanni Costeo, 1604
* Canonis libri V, ibid. (1608)
* Auicennae Arabum medicorum principis, Avicena, 1608
* Miscellaneorum dissertationum decas prima, Patavii (1658)

## Literaturo 
* [Enciclopedia Italiana](http://www.treccani.it/enciclopedia/giovanni-costeo_(Dizionario-Biografico)/)
* Summa Gallicana
* Virtual International Authority File
* The Medical Renaissance of the Sixteenth Century, Andrew Wear, Roger Kenneth French, Iain M. Lonie
* Teatro farmaceutico, dogmatico e spagirico, Giuseppe Donzelli, Tommaso Donzelli
* Turquet de Mayerne as Baroque Physician: The Art of Medical Portraiture, Brian Nance
* Geschichte der Botanik, Ernst H. F. Meyer
* Storia delle università degli studi del Piemonte di Tommaso Vallauri: 2
* Cenni sull'origine e sui progressi dell'arte tipografica in Torino dal 1474 ..., Maurizio Marocco

## Vidu ankaŭ 

Galen_detail.jpg|Klaŭdo Galeno(121 - 216)
Cardano.jpg|Ĝerolamo Kardano(1501-1576)
Ulysse_Aldrovandi.jpg|Ulisse Aldrovandi(1522-1605)
Emanuelo_Filiberto_de_Savojo.jpg|Emanuelo Filiberto(1528-1580)
Cavalier d'arpino, ritratto di papa Clemente VIII aldobrandini, 1598 ca (cropped).jpg|Klemento la 8-a(1535-1605)
Juste Lipse.jpg|Justus Lipsius(1547-1606)
Sanctorius.jpg|Santorio Santorio(1561-1636)
Karl_Emmanuel_I_Savoyen_MATEO.jpg|Karlo Emanuelo(1562-1630)

## Referencoj 
Kategorio:Italaj kuracistoj
Kategorio:Italaj botanikistoj
Kategorio:Italaj filozofoj
Kategorio:Italaj pedagogoj